TV2.no følger snowboard-landslaget i vinter. Vi starter med denne jule-videoen, som du ikke vil gå glipp av...

Gjennom vinteren skal tv2.no følge snowboard-landslaget, med Silje Norendal, Ståle Sandbech og Torstein Horgmo i spissen.

Men laget er mange flere enn de tre. Hele gjengen har base i et stort hus i snowboard-byen Breckenridge i Colorado.

Før de reiste hjem til jul laget de en herlig julehilsen, som du kan se i videovinduet øverst.

Alle videoene vi publiserer i løpet av vinteren finner du på tv2.no/snowboard.

Sportskanalen sender snowboard

I tillegg til glimt fra livet som profesjonell snowboarder, skal TV 2 Sportskanalen og TV 2 Sumo sende tre av de største konkurransene denne sesongen.

Først ut er Burton European Open om fra kl. 09.30 lørdag 31. januar (slopestyle) og søndag 1. februar (halfpipe).

Deretter er det action på Mammoth Mountain i California fredag 6. februar kl. 22.30 (slopestyle) og lørdag kl. 19 (halfpipe).

Sesongen avsluttes med prestisjefylte Burton US Open fredag 6. mars kl. 18.30 (slopestyle) og lørdag 7. mars kl. 18.30 (halfpipe).

Stort landslag

Andre utøvere på snowboardlandslaget er Kjersti Buaas, Emil André Ulsletten, Aleksander Østreng, Torgeir Bergrem, Gjermund Bråten, Brage Richenberg, Marcus Kleveland og Mons Røiseland.

Landslagstrener i Breckenridge er Per Iver Grimsrud.

Andreas Ygre Wiig er ikke offisielt en del av landslaget mer, men veteranen dukker ofte opp i kulissene.

Følg med på tv2.no/snowboard i vinter for mer moro!